Дагийрагчаагийн Банзрагч

Дагийрагчаагийн Банзрагч (1936 онд Хөвсгөл аймгийн Галт суманд төрсөн) - Монгол Улсын Гавьяат жүжигчин цолтой дуучин юм.

1964-1966 онд Хөгжим бүжгийн дунд сургуульд оройгоор суралцаж 7-р анги төгссөн бөгөөд 1975-1978 онд Улаанбаатар хотод Марксизм-Ленинизмийн их сургуулийг төгссөн юм.

1961-1965 онд Барилгын авто тээврийн 1-р баазад жолооч, 1965 оноос эхлэн тухайн үеийн УАДБЧ (Үндэсний Урлагийн Их театр)-д дуучнаар ажиллах болсон юм.

Д. Банзрагч нь Ардын болон зохиолын олон сайхан дууны урын сантай бөгөөд “Гарын арван хуруу”, “Гайхмаараа”, “Эрүү цагаан болжмор”, “Дөрвөн уул”, “Цэцэг нуур”, “Наран эрдэнэ эх орон”, “Таван булгийн төлчин”, “Хөдөө нутаг сайхан”, “Ариун цагаан хөдөлмөр”, “Сансарт хүртэл дуудлаа”, “Намрын хонгор салхи”, “Алтан шар зам”, “Саальчин бүсгүй” зэрэг 200 гаруй дууг амилуулан дуулсан юм. 

Мөн өөрийн шавь хөгжимчин Ц.Цэрэнхорлоо, Г.Гантуяа, дуучин О.Володя, Борхүү нарт зөвлөгөө, сургамжаа өгч байлаа. Тэрээр ЗХУ, БНАГУ, БНУАУ, БНСЧСУ, БНПАУ, БНСВУ, Азербайджан, БНХАУ, Лаос, Камбож зэрэг улсуудад эх орноо төлөөлөн урлагийн тоглолтод оролцсон юм. Д.Банзрагч өөрийн уран бүтээлээрээ дуучин УГЖ Д.Самбуу, бүжигчин Ц.Чимэдцэрэн нарын хамт тайлан тоглолт хийж байв. Тэрээр өөрийн орны бүх аймаг, сум, САА, бригад, сууринаар урлагийн бригад ахлан олон удаа тойрон явсан юм.

Д. Банзрагч нь 1973 онд БНМАУ-ын Гавьяат жүжигчин цолоор шагнагдсан билээ

Эх сурвалж

Ангилал:Монголын дуучин
Ангилал:Гавьяат Жүжигчин (Монгол)
Ангилал:Галтын хүн
Ангилал:Монголчууд
Ангилал:1936 онд төрсөн